61. ΠΡΑΞΗ ΔΙΟΙΚ. ΤΡΑΠΕΖ. ΕΛΛΑΔΟΣ  υπ’ αριθ. 873 της 10/28 Νοεμ. 1986 (ΦΕΚ Α΄ 192) (Άρθρ. 1 του Νόμ. 1266/1982) Διακίνηση των ομολόγων του Δημοσίου με ρήτρα Ευρωπαϊκής Νομισματικής Μονάδας (ECU). Αφού έλαβε υπόψη: α)Το άρθρ. 1 του Νομ. 1266/1982 «Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις» β)Το άρθρ. 62 του Νομ. 1642/1986. γ)Το Ν.Δ. 3745/1957 όπως τροποποιήθηκε με το άρθρ. 4 του Νόμ. 1266/1982. δ)Την από 10.11.86 σύμβαση μεταξύ του Δημοσίου και της Τράπεζας της Ελλάδος για την ανάθεση από το Δημόσιο στην Τράπεζα της Ελλάδος της διαχείρισης των ομολόγων που εκδίδει το Δημόσιο. ε)Την ανάγκη καθορισμού των βασικών όρων διακίνησης των ομολόγων του Δημοσίου. στ)Τις διατάξεις του άρθρ. 32 του Καταστατικού της Τράπεζας της Ελλάδος, σχετικά με την αναπλήρωση του Διοικητή της σε περίπτωση απουσίας του, αποφάσισε: Να καθορίσει τα εξής: 1.Εξουδιοδοτεί τα πιστωτικά ιδρύματα που λειτουργούν στην Ελλάδα και τους χρηματιστές – μέλη του Χρηματιστηρίου Αξιών Αθηνών να διαθέτουν ομόλογα του Δημοσίου σε φυσικά και νομικά πρόσωπα ιδιωτικού δικαίου του εσωτερικού και εξωτερικού, καθώς και σε νομικά πρόσωπα δημοσίου δικαίου, δημόσιες επιχειρήσεις και ασφαλιστικά ταμεία και να εξοφλούν τίτλους των ομολόγων κατά τη λήξη τους και τοκομεριδίων. 2.Επιτρέπεται σε κατοίκους του εσωτερικού ή του εξωτερικού (φυσικά ή νομικά πρόσωπα) να επενδύουν σε ομόλογα του Δημοσίου κεφάλαια που προέρχονται από δραχμοποίηση μη υποχρεωτικά εκχωρητέου συναλλάγματος. Οι κάτοχοι ομολόγων  Σελ. 128,46(β) Τεύχος 1124-Σελ. 38 που αγοράζονται με συνάλλαγμα μη υποχρεωτικά εκχωρητέο επιτρέπεται να μεταφέρουν στο εξωτερικό ή σε λογαριασμό συναλλάγματος στο εσωτερικό το προϊόν της εξόφλησης ή της διάθεσης των τίτλων και των τοκομεριδίων. Η Διεύθυνση Διεθνών Συναλλαγών της Τράπεζας της Ελλάδος θα διαθέτει στους πιστωτικούς Οργανισμούς το εκάστοτε απαιτούμενο συνάλλαγμα μετά την υποβολή των αναγκαίων, κατά την κρίση της, δικαιολογητικών με διαδικασία που θα καθορισθεί σε σχετική εγκύκλιό της. 3.Επιτρέπεται στους πιστωτικούς Οργανισμούς της παρ. 1 να προεξοφλούν ομόλογα του Δημοσίου πριν από τη λήξη τους. 4.Δεν επιτρέπεται η επένδυση σε ομόλογα του Δημοσίου κεφαλαίων δεσμευμένων καταθέσεων του Α.Ν. 1704/1939. 5.Οι επιχειρήσεις μπορούν να επενδύσουν διαθέσιμά τους σε ομόλογα του Δημοσίου, ανεξάρτητα από το εάν χρηματοδοτούνται ή όχι από πιστωτικά ιδρύματα. Την ευχέρεια αυτή έχουν και οι εταιρίες επενδύσεων χαρτοφυλακίου και τα αμοιβαία κεφάλαια του Ν.Δ. 608/1970. Κατά τα λοιπά εξακολουθούν να ισχύουν οι περιορισμοί του άρθρ. 5 παρ. 1 του Ν.Δ. 3745/1957. 6.Η Τράπεζα της Ελλάδος καταβάλλει στους εξουσιοδοτημένους από αυτή φορείς για τη διακίνηση των ομολόγων του Δημοσίου σε τρίτους τις παρακάτω προμήθειες: α)Προμήθεια 0,6% που θα υπολογίζεται στην ονομαστική αξία των ομολόγων που διαθέτουν οι πιο πάνω φορείς β)Προμήθεια 0,75% που θα υπολογίζεται στην ονομαστική αξία των ομολόγων και των τοκομεριδίων τρίτων που εξοφλούν οι πιο πάνω φορείς. Η δαπάνη των παραπάνω προμηθειών βαρύνει το Δημόσιο. 26.Δ.δ.60-61 Δάνεια Εσωτερικά 